Source: https://e-justice.europa.eu/content_small_claims-354-pl-ro.do?init=true&member=1
Timestamp: 2020-02-23 15:36:02+00:00

Document:
Cereri cu valoare redusă - Polonia
Instanțele districtuale (sądy rejonowe) sau instanțele regionale (sądy okręgowe).
[În principiu este competentă instanța districtuală (în primă instanță), însă instanța regională va fi competentă (în primă instanță) în cauzele care, ținând seama de caracteristicile lor, se încadrează în competența materială a instanțelor regionale, indiferent de valoarea litigiului. De exemplu, pretențiile de ordin patrimonial în materie de protecție a drepturilor de autor.]
Comunicarea se face pe suport de hârtie.
Serviciul de relații cu publicul (Biuro Obsługi Interesanta) din cadrul instanțelor districtuale și regionale.
Nu sunt permise mijloacele electronice de comunicare.
Nu există o astfel de obligație.
- taxa judiciară (fixă) pentru introducerea unei acțiuni care va fi soluționată în cadrul procedurii europene referitoare la cererile cu valoare redusă este de 100 PLN. Aceeași sumă trebuie achitată în caz de apel;
- taxele judiciare aferente procedurilor în materie civilă se plătesc în contul curent al instanței competente (informațiile bancare necesare se pot obține direct de la acestea sau de pe site-urile web ale acestora sau, eventual, ale Ministerului justiției), direct de la casieria instanței sau se pot achita sub formă de timbre judiciare care se găsesc la casierie.
Dacă sunt îndeplinite condițiile prevăzute la articolul 7 alineatul (2) din regulament, instanța competentă pronunță o hotărâre care poate fi atacată cu recurs la instanța superioară (instanța regională pentru hotărârile instanței districtuale și curtea de apel pentru hotărârile instanței regionale). Recursul se depune la instanța a cărei hotărâre se atacă în termen de două săptămâni de la data la care hotărârea motivată i-a fost comunicată sau notificată părții în cauză. Dacă partea nu a introdus o cerere de notificare sau comunicare a dispozitivului hotărârii și a motivării acesteia în termen de o săptămână de la data publicării dispozitivului (în cazul în care hotărârea a fost pronunțată cu ușile închise, de la data primirii hotărârii), termenul pentru depunerea recursului începe să curgă de la data expirării termenului fixat pentru depunerea acestei cereri [articolul 316 alineatul (1), articolul 367 alineatele (1) și (2), articolul 369 și articolul 50526 din Codul de procedură civilă]. Dacă sunt îndeplinite condițiile prevăzute la articolul 7 alineatul (3) din regulament, instanța pronunță o hotărâre în lipsă. Pârâtul poate contesta hotărârea pronunțată în lipsă adresându-se instanței care a pronunțat-o. Reclamantul, în cazul în care hotărârea îi este defavorabilă, poate introduce o cale de atac folosind procedura ordinară [articolul 339 alineatul (1), articolul 342 și articolul 344 alineatul (1) din Codul de procedură civilă].
Acțiune în anularea unei hotărâri (articolul 50527a din Codul de procedură civilă). Instanța competentă pentru soluționarea unei astfel de acțiuni este cea care a pronunțat hotărârea.
Limba polonă.
Autoritățile competente în ceea ce privește executarea unei hotărâri pronunțate în cadrul unei proceduri europene referitoare la cererile cu valoare redusă sunt executorii judecătorești. Actele acestora pot fi atacate la instanța districtuală competentă. Temei juridic: articolul 767 alineatul (1) din Codul de procedură civilă.
Autoritatea competentă să soluționeze o cerere privind refuzul executării este instanța regională în raza teritorială a căreia își are reședința sau sediul debitorul sau, în lipsă, instanța regională în raza teritorială a căreia a avut loc sau trebuie să aibă loc executarea.
Autoritatea competentă să ia măsurile prevăzute la articolul 23 din regulament este instanța districtuală. Temei juridic: articolul 115320 alineatele (1) și (2) din Codul de procedură civilă (în cazul unei executări în Polonia pe baza unei hotărâri pronunțate în cadrul unei proceduri europene referitoare la cererile cu valoare redusă într-un alt stat membru al UE) sau articolul 8202 din Codul de procedură civilă (în cazul unei executări în Polonia pe baza unui titlu executoriu, adică o hotărâre pronunțată în cadrul unei proceduri europene referitoare la cererile cu valoare redusă într-un alt stat membru al UE și care a fost învestită cu formulă executorie).

References: articolul 7
 articolul 367
 articolul 369
 articolul 50526
 articolul 7
 articolul 342
 articolul 344
 articolul 767
 articolul 23
 articolul 115320
 articolul 8202